বলিউড তারকারা বিত্তবান হওয়ার দৌড়ে রীতিমতো একে অপরকে টেক্কা দেন। অধিকাংশ বলিউড অভিনেতার কাছে কত কোটির বিষয়সম্পত্তি আছে, তা কেউ অনুমান করতে পারেন না। কিন্তু এর মধ্যে জানা গেল, বলিউডের নতুন নায়কদের মধ্যে সুশান্ত অর্থের দৌড়ে অনেক সিনিয়রকেও পেছনে ফেলে দিয়েছেন। ‘এম এস ধোনি: দ্য আনটোল্ড স্টোরি’খ্যাত নায়কের চাঁদে জমি কেনার খবরটি শুনে সবার চোখ কপালে উঠতে বাধ্য। কারণ হিসেবে বলা হচ্ছে, আমির খান, অক্ষয় কুমার ও সালমান খানেরা বলিউডে দীর্ঘ দুই দশকের বেশি ধরে রাজত্ব করেও এই কাজটা সম্ভব করতে পারেননি। তবে এমন ঘটনা এর আগেও বলিউডে ঘটেছে।